Kenneth Dadzie

Kenneth K. S. Dadzie (10 Anyɔnyɔ 1930 — Kele) nye Ghana dutadɔnunɔla. Ewɔ dɔ zi eve abe Ghana ƒe Dɔdzikpɔlagã le St James (UK) ƒe Ʋɔnudrɔ̃ƒe eye wònye Dukɔ Ƒoƒuawo ƒe Asitsatsa kple Ŋgɔyiyi ƒe Takpekpe (UNCTAD) ƒe Agbalẽŋlɔlagã hã le ƒe 1986 kple 1994 dome.

 Dᴐwᴐna 
Dadzie va ge ɖe Gold Coast ƒe dutadɔnunɔlawo ƒe dɔ me le ƒe 1952. Eyi dɔa dzi esi Ghana va zu dukɔ si le eɖokui si le ƒe 1957. Exɔ ɖoƒe geɖe le subɔsubɔdɔa me eye woɖoe ɖe ɖoƒe kɔkɔwo le Dukɔ Ƒoƒuawo ƒe Agbalẽŋlɔƒe le Geneva kple New York siaa.   Ewɔ dɔ hã abe Ghana teƒenɔla Tegbee le Dukɔ Ƒoƒuawo ƒe Dɔwɔƒe si le Geneva. Le dziɖuɣi ma me la, eganye Ghana ƒe dudɔnunɔla le Austria kple Switzerland. Jerry Rawlings ye tiae be wòanye Ghana ƒe Dɔdzikpɔlagã le United Kingdom le Ɣeyiɣi aɖe ƒe Dukɔa ƒe Takpɔkpɔ ƒe Aɖaŋuɖoha ƒe ɣeyiɣi me le ƒe 1982 me eye wòyi edzi nɔ ɖoƒe sia vaseɖe ƒe 1985 ƒe nuwuwu. Esi wòxɔ dzudzɔ le dɔme le UNCTAD le ƒe 1994 me la, Rawlings dziɖuɖua tiae abe Ghana ƒe Dɔdzikpɔlagã ene le UK ake.

 UNCTAD 
Dadzie va zu Dɔdzikpɔlagã na Ŋgɔyiyi kple Dukɔwo Dome Ganyawo ƒe Nuwɔwɔ aduadu le UNCTAD me le ƒe 1978 kple 1982 dome.Eva zu UNCTAD ƒe Agbalẽŋlɔlagã atɔ̃lia le January 1, 1986. Eyae nye Afrikatɔ gbãtɔ si subɔ le ɖoƒe sia. UNCTAD kafui be ekpɔ ŋusẽ ɖe amewo dzi le eƒe zimenɔɣi le kakaɖedzi nana be woda asi ɖe UNCTAD VII ƒe Se Mamlɛtɔ dzi le Geneva si kpe ɖe eŋu woɖo "nusɔsrɔ̃ ɖeka le dukɔwo dome ŋgɔyiyi ƒe nuwɔwɔ aduadu ŋu to esia me to mɔxenu siwo le Dziehe kple Anyiehe ƒe mama me la me." Ewɔ akpa vevi aɖe hã le habɔbɔa me be wòxɔ "Habɔbɔ Yeye na Ŋgɔyiyi" le UNCTAD VIII le ƒe 1992 me le Cartagena, Colombia. 

 Eƒe ku 
Kenneth Dadzie ku le London esime wòxɔ ƒe 65, le ʋusɔgbɔdɔ megbe,  esime wògakpɔtɔ nye Ghana ƒe Dɔdzikpɔlagã le UK. . Wowɔ Ganyawo Kple Hadomegbenɔnɔ Ŋuti Aɖaŋuɖoha ƒe kpekpe tɔxɛ aɖe si me wode bubu eƒe akpa gã si wòwɔ na Dukɔ Ƒoƒuawo kple vevietɔ UNCTAD ŋu. 

Nyatakaka siawo tsoƒewo